bestrykende
Store norske leksikon,Realfag,Fysikk,Mekanikk,Ballistikk
Bestrykende er innen ballistikk en beskrivelse av banen til et prosjektil når prosjektilet ikke noe sted hever seg over målets topp (når det siktes mot målets fot) eller mot vannlinjen ved mål på sjøen.
Lengden av den bestrykende banen, og dermed treffsannsynligheten, øker med prosjektilets utgangshastighet: Jo større utgangshastigheten er, desto flatere blir banen.Et terreng foran en stilling sies å være bestrøket når angriperen ikke kan finne dekning noe sted. Kystfestningers bestrykningsbatterier plasseres slik at de kan bestryke minefelt, landgangspunkter og innseilingen til disse. Les mer i Store norske leksikon ballistikk